Swanger vrou sterf toe trein haar trefArgieffoto ŉ Swanger vrou, vermoedelik 32 jaar oud, is Vrydagaand dood toe ŉ trein haar in KwaZulu-Natal getref het. Russel Meiring, woordvoerder van ER24, het gesê die voorval het langs Camperdown- informele nedersetting plaasgevind. “Paramedici het kort ná 23:00 by die toneel opgedaag en is langs die spoor vergesel tot die plek waar die vrou gevind is.” Die vrou het veelvoudige beserings opgedoen en het nie enige teken van lewe getoon nie. “Daar was ongelukkig niks wat paramedici verder vir haar kon doen nie en sy is op die toneel dood verklaar.” Niemand van die goederetrein is beseer nie. Die oorsaak van die voorval is nog nie bekend nie. Plaaslike owerhede was op die toneel.